لكن الصحوبية حلم كبير أوي وليه شروط عشان يكمل.
حلم إيه يا حسن؟
إننا نوصل سوا.
ونغير العالم الظالم.
محدش بيغير العالم.
أنا أقدر.
لو كنا أصحاب نتعاهد من دلوقتي.
اللي هيوصل مننا
هيمد إيده للإتنين التانيين.
حسن الصبّاح أصبح وحيد.
خسر كل اللي حواليه.
أنا جاي بس أفكرك بالعهد.
وأنا على العهد.
قتل صديق العمر نظام الملك.
أنت مش بس أنقذتني
كأنك كنت سامع صوت قلبي.
أنت عارف مين أقرب إنسان لقلبي في الوجود؟
زيد بن سيحون
ورفيق الرحلة
زيد بن سيحون.
قتل إبنه.
ونصيرك للممات يا حسن.
وخسر زوجته وحبيبته.
كان لازم أعمل كده.
حسن الصبّاح قوي
ولو اتعارضت مكانته مع قلبه هيدبح قلبه.
بعد رحلة طويلة مرهقة أرعبت العالم كله من الراجل المخيف ساكن القلعة.
رحلة من الشباب للشيب.
أنا حامل.
صبي قوي!
الله أعلم.
أنا متأكد إنه صبي قوي.
تخيل يا سيدنا
أن في طفل
إبن راعية غنم
أمه بتقول إنه إبن سيدنا حسن الصبّاح.
أرسلت مختار قتله هو وأمه.
وجه وقت نهاية حسن.
نهاية حسن مش نهاية الفكرة، لأن الفكرة لا تموت.
هي دي رواية سيدنا حسن الصبّاح
اللي سمعتها من ناس كتير.
يمكن ناس منهم بيبالغوا في كراماته
ويمكن ناس بيتجنوا عليه ويحملوه زيادة عن شره الموجود.
لكن في كل الأحوال
أنا موجود.
هتسميه إيه.
سعيد
ومكمّل.
في إنتظار سيدنا.
الحقوني!
يا أبويا!
هموت!
الحقوني!
يا أبويا.
هموت!
أنا فين؟
في مُلك حسن الصبّاح.
الحقوني!
يا أبويا!
مُلكي!
بس ده ضلمة ومفيش حد.
وإيه طلبات إبن الصبّاح؟
إبني الحسين.
قتلته.
فين دنيا زاد؟
ارسلت اللي يقتلها.
والهادي؟
إسأل برزك أميد.
أنا ماعملتش كل ده!
اللي عمل كل ده مولانا حسن الصبّاح صاحب مفتاح الجنة.
أنا عايز حسن الصبّاح.
بس أنا هرّبتك منه.
أنا عايزه.
هيقتلك!
مين؟
مين بينده على حسن الصبّاح؟
أنا ماعنديش أحباب.
صوت السماء!
أنا!
يعني أقدر أدخل الجنة.
ممكن أدخل الجنة أشوف دنيا زاد والحسين والهادي.
معقولة سيدنا حسن الصبّاح يكونله إبن من راعية غنم؟
حبيبي.
صوت صراخك وبكائك عالي.
وصل لحد عندي.
مين قالك إن مولانا وسيدنا حسن الصبّاح
يبكي أو يصرخ؟
يمكن في الكوابيس بس يا سيدنا.
هو أنا صاحي ولّا نايم؟
صاحي.
وإيه دليل إني صاحي؟
الدليل إننا في عالم اليقظة.
عالم اليقظة.
وإزاي برزك أميد يخش مخدع حسن الصبّاح
في عالم اليقظة بدون إذن؟
صوتك العالي هو اللي قلقني يا سيدنا.
أنا عايزك تجمع المؤمنين
وتقولهم إن مولاهم عايز يخطب فيهم خطبة مهمة.
ارتاح يا سيدنا.
كل المؤمنين عارفين إن سيدنا في خلوة.
أنا بأمُرك.
كان أملي إني أنفذ الأمر.
وإيه اللي يمنعك؟
مقامك الجديد.
إيه هو مقامي الجديد؟
سيدنا حسن الصباح مابقاش مجرد شيخ قلعة آلموت المرعب.
ولا حتى صاحب مفتاح الجنة.
لا!
ده بقى مقام كبير.
أكبر من أن يتخيله عقل.
أيوة.
أيوة يا برزك.
أنا بقيت حاجة كبيرة جدًا.
سيدنا أصبح مش هو الوسيط بيننا وبين مولانا الإمام.
لا
ده أصبح هو ومولانا الإمام واحد.
أنا!
وقدم قصاد ده الكتير.
قتلت إبنك
وزوجتك
وأحبابك.
وصبرت على طيران وصعود إبنك الهادي للسماء.
واتحمّلت اللي ماتحمّلوش مؤمن
ولا وليّ.
ولا يمكن نبيّ!
أيوة.
أنا استحملت اللي مفيش بشر يستحمله.
وبقيت فوق البشر.
واتجسدت فيك كل معاني القداسة
والعظمة.
لدرجة إن مفيش حد يقدر يشوفني أو يسمعني.
صح.
العيون ممكن تتحرق من نوره.
والنفوس أضعف
من إنها تتحمل ده.
خلي وجودك ومقامك في أرواحهم ألطف يا سيدنا.
أه، وواضح كمان يا برزك إن أنت مقامك كبير
وغير عادي.
خادم وعبد من عبيد سيدنا حسن الصبّاح.
أنت الوحيد من المؤمنين في الكون كله
اللي قدر يشوف ويسمع ويتكلم مع حسن الصبّاح
من غير ما يموته أو يصعقه.
أنا صايم بقالي تلات شهور.
تقريبًا مش بنام.
ولساني مشغول بالذكر والدعاء.
عشان أقدر أتحمل الوقت ده.
لكن إزاي حسن الصبّاح بمقامه ده
يبكي ويصرخ؟
سيدنا خلاص
مابقاش عنده فرق
بين عالم الخيال وعالمنا.
تجلياتك في عالم الخيال والنوم
ده شيء خارج حدود عقلنا وفهمنا.
أيوة.
ده شيء بينك وبين ربنا.
يعني ممكن تكون بتبكي في عالم
وتحكم في عالمنا.
أيوة.
في أوقات أنا وبعض المؤمنين
بنشوفك
وبنسمعك.
وروحك بتتجسد قصادنا.
أنا.
أنا عارف.
وياما أمرت وإخترت
من يوم إعتكافك.
واحنا نفذنا كل أوامرك.
عظيم يا برزك.
عظيم.
بما إننا في عالم اليقظة
بلّغ المؤمنين بمحبتي ليهم.
أوامر سيدنا.
برزك!
أنا عاوزك تحكيلي قصة إبن راعية الغنم
اللي قتلتوه.
الجنود مادولوش فرصة.
أول ما قال كده دبحوه.
شُفته؟
شُفت وشه؟
أنا لا.
لكن سبحان الله
حتى الكدابين ليهم نصيب من كدبتهم.
الحراس بيقولوا
إن وشه كان صورة من وش سيدنا.
عن إذنك يا سيدنا.
زي ما أنتم عارفين.
سيدنا حسن الصبّاح
من سنين
دخل في غيبة كبرى مع الله.
وأنا الواسطة العظمى
بينه وبينكم.
ده من فضل الله
وتكريم من سيدنا
لشخصي الضعيف.
أي طلب.
أي استفسار.
أي أمر.
اعرضوه عليّا.
وأنا هوصله لسيدنا.
بس غيابه طال واحنا قلقانين.
سيدنا في أتمّ صحة وأحسن حال.
ومقامه كل يوم بيعلى على اللي قبله.
يعني مش هنشوف مولانا؟
الله أعلم.
لو جاله الإذن.
ممكن يظهر قدامنا دلوقتي.
ده شيء مش بأيد برزك أميد.
أنا يادوب واسطة.
وإيه آخر أوامره؟
سيدنا بلغني إن الأيام اللي احنا فيها
أيام تحتاج تحسين صورة قلعة آلموت
في عيون جيرانها.
والغاء الشائعات الغريبة
اللي بتخلي النفوس تنفر مننا.
وتتهمنا بالكفر.
والخروج عن صحيح المذهب.
وده مش بس من أعدائنا
ولكن من داخل المذهب الواحد.
زي موقف أهل المذهب في مصر.
وباقي الأمصار التانية.
أي شائعات؟
سيدنا حسن الصبّاح إمام عادل.
وله شأن عظيم.
وقدر كبير لعلمه.
اللي خده من العِلم الشريف.
وعمره ما كان زي ما الأعداء بيدّعوا.
إن لقبه صاحب مفتاح الجنة.
ده طبعًا كدب وافتراء.
كدب وافتراء؟
ومخالف لتعاليم الشرع وتعاليم سيدنا حسن الصبّاح.
الكلام ده لازم يتمحي من أذهان الناس.
هو صاحب الدعاء الصالح
لدخول شباب المؤمنين للجنة.
فرق كبير.
ويجب تصحيح الأمر
في كتبنا
ورسايلنا
ومكاتباتنا.
مفهوم؟
ساعات تأخير الطاعة بيكون عصيان.
وأنا نيابةً عن سيدنا، قدّس الله سره
لا أقبل بالعصيان
ولا تأخير الطاعة.
- مفهوم؟ - مفهوم.
مفهوم
طب...
وكتابه العظيم "سيرة مولانا"؟
ده حقيقي؟
ولّا إفتراء وأكاذيب؟
كتاب سيرة سيدنا كتاب موجود
وراح بلاد كتير
واتقرأ
وأصبح أمر واقع.
فاللي يصدقه يصدقه
واللي يكدبه يكدبه.
ده لا ينقص
ولا يزيد
من مقام سيدنا حسن الصبّاح.
ولكن إذا أردتم النصيحة.
فالتزموا الصمت.
لا تكذيب
ولا تصديق.
وده حال العلماء الكبار.
مع كتب الأسرار العظيمة.
مفهوم.
حفظكم الله
وجعلكم هداة مهديين
على صحيح الأمر
وأصله الصافي.
عمرنا ما شفنا مولانا.
الجيل اللي قبلنا قالوا إنه دخل في عزلة.
في ناس بتقول إنه اترفع للسماوات زي الأنبياء.
كل مختار وخياله.
أنت شايف إيه؟
أنا شايف إنه حبيس غرفته.
والمرض والعجز بياكلوا فيه.
سايبك تتكلم من أول الليل.
بس كلامك كله كفر بدعوتنا.
مش مؤمن بسيدنا؟
سعيد!
أنا بكلمك.
لمّا أنت مش مؤمن بدعوتنا
إيه اللي دخلك وسطنا؟
إيه اللي جابك قلعة آلموت؟
في إنتظار سيدنا.
قول لسعيد إبني إنه هيجي وقت
الظلم فيه أقل
والخيانة فيه أقل
والإيمان أكبر.
هياخد التار من اللي قتل أبوه ظلم.
الوداع يا حبيبي.
الوداع يا قلب طيب
ويا عقل مرتاح
من تعب الفلسفة ووجع الشعر.
الوداع يا...
خامل الذكر.
وعالي القدر.
سبقتني يا صهبان.
سبقتني لقبر صنعته لنفسي
كأنك قاصد تسبقني عشان
عشان يكون عندي أمل إني ألقاك
منتظرني بتضحك.
زي كل يوم.
الشك اللي جوايا دلوقتي راح
وبقيت كلي أمل إني أشوفك تاني.
وساعتها
كل المعاني الجميلة هتبقى حقيقة.
تراب عمر الخيام
هيختلط بتراب طيب جميل
هو تراب صهبان البلّان.
صاحبي.
صاحبي الوحيد.
الوحيد اللي حبني
بدون أي غرض إلا المحبة.
مولانا عبدالقادر الجيلاني، إزاي نوصل؟
إزاي نوصل للحقيقة؟
كل حقيقة لا تشهد لها الشريعة
هي زندقة.
يعني الأوراد
والتزامي في الزهد
ممكن يخلوني أطير في الهواء؟
طِر الى الحق بجناحي الكتاب والسُنّة.
الشرع بيهذب الظاهر.
والتوحيد والمعرفة يهذبان الباطل.
الإمام الغزالي رحمة الله عليه
كان بيحارب الباطنية أشد حرب.
وكتب فيهم أكتر من كتاب وأكتر من مؤلّفة.
كان أخرهم
"المنقذ من الضلال"
متآخذنيش يا مولانا أنا
عمري ما سمعتك بتتكلم عنهم أبدًا.
رحم الله مولانا الغزالي رحمة واسعة.
الله يرحمه.
أنفق نصف عمره في محاربة أهل الضلال.
كان أشد عليهم من لسع النار.
اصلحوا بواطنكم وانشغلوا بإنقاذ أرواحكم بالصدق
والشرع والإجتهاد
والعِلم.
لأن الشيطان والجهل والضلال بيتسلطوا على الناس
لمّا الناس تهمل أرواحها.
قتل الضلال بالعلم.
اهزموا الباطل بتحري الحق.
فإن انصلح وانسجم عالمك فيك
انصلح من حولك العالم.
امشي تحت ظل كتاب الله عز وجل
وسنة رسوله صلى الله عليه وسلم.
- عليه أفضل الصلاةوالسلام. - صلى الله عليه وسلّم.
فإن فعلت
فقد أفلحت.
وتجمعلي كل شباب المؤمنين في الساحة قبل المغرب.
مكانك يا مولاتي.
التابع المخلص برزك أميد.
بيمنع خديجة بنت حسن الصبّاح من رؤية أبوها؟
محدش يجرؤ يعمل كده.
لكن في حالات لسيدنا حسن الصبّاح
لا يستحب إن خديجة بنته تشوفه فيها.
حالات زي إيه؟
إن كان مريض أنا أولى الناس بالسهر عليه وعلاجه.
سيدنا في أتم صحة.
أنا ماحبّش الغموض
خلي كلامك واضح.
سيدنّا من أصحاب الأسرار.
وهو حاليًا في حالة ترقّي
في المقامات العالية.
ممكن يشوف مولاتي
وينكرها.
أو مايعرفهاش.
لأنه مش سيدنا حسن الصبّاح اللي نعرفه.
هو في عالم أخر.
لمّا يرجع لطبيعته المعتادة أنا هدخلك عليه بنفسي.
أنا هعمل نفسي مصدقاك.
لأني مش جاية أستأذن منك عشان أشوف أبويا.
لكن هديك مُهلة.
وبعدها هدخل عليه بدون ما أتكلم معاك.
وحاول.
حاول وقتها تمنعني.
وشوف رد فعلي هيكون إيه.
ومين برزك أميد عشان يمنع بنت حسن الصبّاح إنها تشوف والدها؟
أسوأ شيء في الوجود إني أتمنع من رؤية أبويا.
يا مولاتي هو ماقالش ممنوع
هو قال أن حالته ماتسمحش.
ولما تسمح هتشوفيه.
وهو مين ده عشان يقول ولّا مايقولش!
خلاص أنتِ متضايقة ليه؟
متضايقة.
متضايقة من الأيام اللي تخلي تابع لأبويا يمنعني من رؤيته.
خلاص يا مولاتي
ننتظزر ونشوفه.
أنا مانتظرش.
أنا لما أعوز أشوفه أشوفه
مين دلوقتي فاضله في الدنيا غيري؟
الحمد لله يا مولاتي أنتِ مصيرك أحسن من مصيرهم.
نعم!
أنتِ بتقولي إيه؟
ماقولتش.
انطقي!
أنا بقول يعني
الحمد لله إن مصيرك أحسن من مصير مولاي الهادي والحسين.
سيدنا حسن الصبّاح قتل أخويا الحسين
عن أمر إلهي.
مقامه كان فوق مقام الأب.
وماجاملش إبنه على حساب الشرع.
ومولانا الهادي
اترفع وهو حيّ.
وما زال في السماوات حيّ
وهيرجع.
هيرجع مع الإمام المهدي.
عليه السلام.
يا تتكلمي عن علم
يا تلزمي الصمت.
عشان ماتعرضيش نفسك للحساب والعقوبة.
حاضر.
افتح يا والدي.
افتح يا مولاي.
أنا خديجة.
عايزة أشوفك وأتطمن عليك.
اللي بتعمليه ده مايصحش.
أنتِ وصلتي هنا إزاي؟
أنت إزاي تجروء تمسك إيدي!
إزاي الحراس سابوكي؟
حاولي يمنعوني وماقدروش.
إيه! هتمنعني أنت؟
قولتلك إن حال سيدنا لا يسمح.
وأنا قولتلك هدخل يعني هدخل.
لو كان ينفع كنت دخلت أنا.
طلبت الطلب اللي عندي أغلى من القلعة وما فيها.
أنا ماليش دعوة بطلبك ولا بيك.
مش هتسمعي طلبي الأول؟
طلبي هو أنتِ.
إني اتشرف بالزواج من مولاتي
بنت سيدنا.
أنت مين أصلًا؟
أنت تابع لوالدي.
إزاي تتجرأ وتتطاول وتطلب طلب زي ده؟
اتطاول واتجرأ!
عارفة عقوبة الغرور والتعالي إيه يا بنت الصبّاح؟
عقوبة فوق خيالك.
أنك تدخلي على حسن الصباح وتشوفي حاله
ساعتها هتعرفي هو إيه.
وأنا إيه.
وهتذلي نفسك
عشان أكرر الطلب اللي أهنتيني عليه.
حتى لو شفت جثة
هفضل مولاتك بنت مولاك.
وهتفضل أنت تابع وقح.
أنا مين؟
مين حسن الصبّاح؟
أنا مين؟
مين حسن الصبّاح؟
سمّعني.
إله؟
حيّ قادر لا يموت
ولّا مقدس؟
يتلقى تعليماته من الإله
ولّا وسيط؟
ما بين الإمام
والخلق.
ولّا عبد صالح؟
ويمكن عبد ضال.
ويمكن لا شيء.
مين اللي دخلك عليّا يا جارية؟
مين؟
ولّا أقولك
اقعدي.
ممكن تعرفي أنا مين.
أنتي برضو زي بنتي.
أنا مين يا بنتي؟
سألت دنيا زاد من شوية ماردتش.
وسألت الحسين ماردش.
أنا بتاع كن فيكون
ولّا أنا عبد غلبان يعجز ويموت؟
أنا مين؟
أنا مش ربنا.
أنا مش...
مش رب القلعة، لا!
أنا حتى ضعيف.
أنا أنت؟
ولّا أنا مين؟
ومات المُلقّب
بشيخ الجبل.
مات
حسن بن علي بن محمد الصبّاح
في قلعته آلموت
سنة 518 هجريًا.
سنة 1124 ميلاديًا.
مات من غير جرح واحد في جسمه.
مات وفضلت أفكاره عايشة
لأكتر من 900 سنة.
وفضلت قلعة آلموت من بعده
122 سنة.
لحد ما تم تدميرها
على يد المغول.
سنة 1256.